**Vaidava**

Vaidava,

Vaidava,

Aiznes skumjas zilā jūriņā,

Vaidava, Vaidava,

Stāsti man par mīlu jaunībā.

Tagad staigājot pa svešu taku,

Domās redzu tevi vien,

Nekad dzīvē nesniegsi man roku,

Zinu to, un tā man ļoti žēl.

Vai to domājām, kad toreiz abi

Upes krastā sēdējām?

Sapņojām par nākamības dienām

Un par klusām stundām divatā.

Prātā nāk man vakars, kad mēs abi

Pļavā ziedus lasījām.

Viss, ko teici, likās man tik labi,

Sirdī pirmo mīlu izjutām.

Kad pēc gadiem sarma manos matos,

Krūtīs klusu smeldzi degs,

Tad kā senāk Vaidaviņas krastos

Zilos novakaros skumšu es.